open-index/open-wikipedia-markdown huggingface dataset:
موزوں ٹیکنالوجی

**موزوں ٹیکنالوجی** جس کو ٹیکنالوجی ملائمہ بھی کہا جاتا ہے ٹیکنالوجی کی وہ قسم ہوتی ہے جس کو کسی معاشرے یا ملک کے لیے خاص طور پر اس انداز میں طرحبند (ڈیزائن) کیا گیا ہے کہ وہ وہاں کی ثقافت اور وہاں کے افراد کی معاشی حالت سے مطابقت رکھتی ہو اور نہ صرف ان کی دسترس میں ہو بلکہ اسی معاشرے کے لیے مفید بھی ہو۔ اس کو انگریزی میں appropriate technology کہا جاتا ہے۔ ٹیکنالوجی کی شاخ چونکہ اعلیٰ طرزیات اور اس معاشرے کے لیے موزوں (مطابق) ٹیکنالوجی کے مابین ایک وسطی حیثیت کی حامل تسلیم کی جاتی ہے اس لیے اس کو ٹیکنالوجیِ متوسطہ (intermediate technology) بھی کہا جاتا ہے۔

## حوالہ جات

موزوں طرزیات
زمرہ:سادہ زندگی
زمرہ:لا مرکزیت
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:دوامیت
معاون ٹیکنالوجی

معاون ٹیکنالوجی جس کو مساعد ٹیکنالوجی بھی کہتے ہیں ٹیکنالوجی کی وہ قسم ہے جس میں موجودہ عام طراز (ٹیکنیک) کو ترمیم کرکے یا اس میں مخصوص اضافے کرکہ اس کو اس قابل بنایا جاتا ہے کہ وہ عاجز یا معذور افراد (disabled persons) کے لیے قابل استعمال اور ہمساز اور معاون ہوجائے۔


زمرہ:تعلیمی ٹیکنالوجی
زمرہ:عجز
زمرہ:معاونت
زمرہ:معذوری
اطلاقی علم

**اطلاقی علم** (applied science) سے مراد ایک ایسی صریح سائنس کی ہوتی ہے کہ جو ایک یا ایک سے زائد سائنسی شعبہ جات کی معلومات کو عملی طور پر کسی شعبہ زندگی کے مسائل حل کرنے کی خاطر نـافـذ کی جاتی ہے۔ 

## مزید دیکھیے
* قیاسی علوم
* علوم فطریہ

زمرہ:اطلاقی اختصاصات
زمرہ:اطلاقی علوم
زمرہ:فلسفہ سائنس
زمرہ:ٹیکنالوجی
زمرہ:علمی اختصاصات
زمرہ:ویکی ڈیٹا سے مختلف مختصر وضاحت
حوامہ

**حوامہ** یا **منڈلاتا جہاز** (hovercraft)، ایک ایسا جہاز جو کسی بھی ہموار سطح پر سفر کرنے کے لیے تیار کیا جاتا ہے۔ یہ جہاز اعلیٰ دباؤ، آہستہ چلنے والی اور نیچے کی طرف سطح کے خلاف مقذوف (ejected) ہوا کے مسند (cushion) سے سہارا شدہ (supported) ہوتا ہے اور اِسی لیے اِس کو **ہوامسند ناقل** بھی کہا جاتا ہے۔

### تسمیات
حوامہ کا لفظ، *حام* سے بنا ہے جس کے معنی ہیں ہوا میں معلّق ہونا یا منڈلانا۔

## تعارف
ہوورکرافٹ مثالی قسم کی کشتی ہیں کیونکہ یہ پانی سے نکل کر براہ راست خشکی پہ بھی حرکت کرسکتے ہیں۔ ایک ہوورکرافٹ کی رفتار ١٢٠ کلومیٹر فی گھنٹہ ہوتی ہے جو کسی بھی بحری جہاز سے زیادہ ہے۔ البتہ ہوورکرافٹ طوفانی موسم میں توازن کھو بیٹھتا ہے۔ چنانچہ یہ پرسکون پانیوں کی سواری ہے۔

## حوامات کیسے حرکت کرتے ہیں

یہ پہیّوں کی بجائے ہوا سے بھرے تھیلے پر نصب ہوتی ہے جو ربڑ سے بنا ہوتا ہے۔ اور ڈیڑھ میٹر تک ہوتا ہے۔ ہوورکرافٹ اسی کشن کی مدد سے چلتا ہے۔ یہ کشن، تھیلا یا گدا رگڑ یعنی فرکشن کو کم کرتا ہے۔ اس کی گہرائی اڑھائی میٹر تک ہوتی ہے۔ اس تھیلے میں طاقتور پنکھوں سے ہوا بھری جاتی ہے جو ربڑ سکرٹ کے اندر دیواروں کے ساتھ لگے ہوتے ہیں اور ہوا کو نیچے کی طرف دھکیلتے ہیں۔ عرشے پر لگے چپو یا پراپلر ہوورکرافٹ کو آگے کی طرف دھکیلتے ہیں۔ ایک گیس ٹربائن انجن پنکھوں اور پراپلرز کو مطلوبہ توانائی مہیا کرتا ہے۔

## مزید دیکھیے
* ہواتختہ
* حام تختہ

حوامہ
زمرہ:انگریزی ایجادات
زمرہ:برآبی ناقلات
زمرہ:مقالے جن میں فن لینڈی زبان کا متن ہے
زمرہ:بحریہ
زمرہ:ارضی گاڑیاں
زمرہ:گاڑیاں
زمرہ:متبادل ایندھن
میٹلیب

MATLAB ماتلاب
 
 
 
آپریٹنگ نظام

 
لینکس، ونڈوز

 
 
 
ویب سائیٹ

 
www.mathworks.com

 
 
 
اجازہ

 
تجارتی

 


میٹلیب ایک تجارتی مصنعءلطیف (سافٹوئیر) ہے، جو "میٹرکس لیبارٹری" کا مخفف ہے، یعنی ایسی کمپیوٹر کاری میں مدد دیتا ہے جہاں میٹرکس حساب کرنا مقصود ہو۔ عملی طور پر علم (سائنس) اور ہندس (انجنیرنگ) کے تمام میدانوں میں کثرت سے استعمال ہو رہا ہے، بلکہ لازم و ملزوم سمجھا جاتا ہے۔ اس کا آغاز LINPACK اور EISPACK نامی مصنععءلطیف لائبرری کی وجیہت (انٹرفیس) کے طور پر کیا گیا اور ترقی کرتے کرتے اس مقام تک پہنچ گیا کہ اصل کسی کو یاد نہیں۔

اس کے متبادل آزاد مصدر میں سائیلیب اور آکٹیو شامل ہیں۔

## مزید دیکھیے == ==بیرونی روابط
### آن لائن کتب
* Experiments with MATLAB کتاب، جو matlab یا GNU octave کے ساتھ پروگرامنگ سیکھنے میں مددگار ہو سکتی ہے۔

زمرہ:آئریکس سافٹ ویئر
زمرہ:سافٹ ویئر
زمرہ:سائنسی سافٹ ویئر
زمرہ:سی سافٹ ویئر
زمرہ:صفحات مع گراف
زمرہ:کراس پلیٹ فارم سافٹ ویئر
زمرہ:خطی الجبرا
زمرہ:متوازی کمپیوٹنگ
زمرہ:ڈائنامکلی تحریر شدہ پروگرامنگ زبانیں
زمرہ:ہائی لیول پروگرامنگ زبانیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:1970ء کی دہائی کے سافٹ ویئر
خود کار سازی

* **خودکارسازی** = خود + کار (کام) + سازی (کرنا، بنانا)
*  Automation
* بعض اوقات اس کو نظم خودکار بھی کہ دیا جاتا ہے۔
خودکارسازی، انسان آلییت (roboticization)، صنعتی خودکارسازی (industrial automation) یا اعدادی تضبیط (numerical control) وہ طریقہ کار ہیں کہ جن کے ذریعے کسی نظام تضبیط (control system) مثلا شمارندے کو، صنعتی آلات و عملیات (processes) کی تضبیط (کنٹرول) کے لیے استعمال کیا جاتا ہے۔

خود کار سازی
زمرہ:انجینئری

زمرہ:صنعت
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
ہیلی کاپٹر

تصغیر|ہیلی کاپٹر 1922
تصغیر|
* **helicopter **کا heli یعنی ہیلی یونانی کے helix سے اور copter لفظ pteron سے ماخوذ ہے۔
ادارۂ فروغِ قومی زبان آن لائن قومی انگریزی اُردو لُغت  کے مطابق ہیلی کاپٹر کی درج ذیل تعریف ہے”(طیرانیات) ہیلی کاپٹر؛ دوار سطح طیارہ؛ ہوائی جہاز جو ہوا میں انجنوں سے چلتے ہوئے پنکھوں کی مدد سے قائم رہتا ہے اور عمودی محور پر گھومتا ہے اور عمودی اور افقی دونوں سمتوں میں اڑ سکتا ہے۔ عام بولی میں چاپر chopper یا whirlybird یا eggbeater بھی کہتے ہیں۔“

## اردو میں
اردو میں” دوار سطح طیارہ “ یا ”پروں والا طیارہ“ مگر اسے چاپر اور ہیلی کاپٹر کے طور پر ہی استعمال کیا جاتا ہے۔

## فارسی میں
ہیلی کاپٹر کو فارسی میں بالگرد کہتے ہیں۔ فارسی میں اسے اس طرح اخذ کیا گیا ہے کہ * helicopter کے heli یعنی یونانی کے helix بمعنی گردش سے اور copter لفظ pteron بمعنی بال و پر سے ماخوذ کیا گیا ہے۔ یعنی بالگرد کے بال، کا مطلب wing یا پـر ہے اور گرد، spiral یا گردش سے ماخوذ ہے، یعنی بال و پر کی گردش سے اڑنے والا

## عربی میں
ہیلی کاپٹر کو عربی میں مروحية کہتے ہیں اور اِس کی جمع مروحیات ہے۔

## کام کا طریقہ کار
بائیں|frame|مختلف ہیلی کاپٹروں کی کارکردگی کا خاکہ
طیاروں کے برعکس ہیلی کاپٹر کے پر حرکت کرتے ہیں۔ ان کے پر گھومنے والی پلیٹ کی شکل کے بنے ہوتے ہیں۔ ہوا کی لہریں ان بلیڈز کی بالائی اور زیریں سطح سے ٹکرا کر گزرتی ہیں۔ ہوا کے اس قسم کے کٹائو کے نتیجے میں کم دبائو(low pressure) کی کیفیت پیدا ہوتی ہے۔ لہذا پیلی کاپٹر کی اٹھان یا معلق رہنا برقرار رہتا ہے۔ یہی وجہ ہے کہ اس کو اڑان بھرنے کی لیے دن وے کی ضرورت نہیں ہوتی۔ فضا میں بلند رہنے کے لیے گردش کرنے والے پروں کے مخصوس زاویے (certain angle) سے قابو میں رکھا جاتا ہے۔ بڑے گردش کرنے والے پروں کے زاویوں کو بڑھا کر اٹھان میں اضافہ کیا جاتا ہے اور اسی طرح اٹھان میں کمی کے لیے بڑے پروں کے زاویوں میں بھی کمی کی جاتی ہے۔ چنانچہ کشش ثقل غالب آجاتی ہے اور ہیلی کاپٹر زمین کی طرف آنا شروع ہو جاتا ہے۔
چھوٹے پر جو دم کے ساتھ نصب ہوتے ہیں ان سے توازن برقرار رکھا جاتا ہے۔
## حوالہ جات

## بیرونی روابط
* ادارۂ فروغِ قومی زبان آن لائن قومی انگریزی اُردو لُغت 
* اردو انگریزی لغت

زمرہ:ہیلی کاپٹر
زمرہ:اطالوی ایجادات
زمرہ:ٹیکنالوجی
زمرہ:ہوائیہ تشکیلات
زمرہ:کامنز زمرہ جس کا ربط ویکی ڈیٹا پر ہے
سائبرنیٹکس

**سائبرنیٹکس** کا لفظ یونانی کے *kybernetes* سے بناہے جس کے معنی بنیادی طور پر تو اسکاندار یعنی کشتی کے راہنما اور ماہر ملاح کے ہوتے ہیں۔ 1948 میں Norbert Wiener نے پہلی بار سیبرنیٹکس کی اصطلاح کو متعارف کرایا۔ عموما cybernetics کی اصطلاح کے بارے میں یہ خیال بھی عام ہے کہ یہ cyber یعنی یا کنٹرول کرنے اور netics بمعنی شراکہ یا نیٹ ورک کا مرکب ہے مگر یہ گمان پیدا ہونے کی وجہ شائد یہ ہے کہ 1970 کی دہائی میں بنائے جانے والے CDC Cyber نامی کمپیوٹرز کی وجہ سے کمپیوٹر اور نیٹ ورک کے تصوارت مدغم ہو گئے ہوں۔ ایک اور خیال یہ بھی ہے کہ یہ لفظ kybernan بمعنی سائبر یا نظامت اور ics- لاحقہ بمعنی study یا -یات کا مرکب لفظ ہے۔
سائبرنیٹکس کسی نظام میں ابلاغ (کمیونیکیشن) اور تضبیط (کنٹرول) کے عمل کا علم ہے۔ یعنی اس کے ذریعہ کسی بھی نظام (جاندار یا بے جان) میں ہونے والے واقعات پر کنٹرول کیا جاتا ہے۔ جبکہ تضبیط یا کنٹرول کا عمل بذات خود، نظام کے اپنے اندر اور نظام اور اس کے ماحول میں ہونے والے ابلاغ یا مراسلوں (رابطوں) پر منحصر ہوتا ہے اور یوں اندرونی اور بیرونی ماحول سے حاصل شدہ معلومات ( ارتجاع ) کی بنیاد پر یہ تضبیط یا کنٹرول کا عمل، نظام کو ایک موزوں اور درکار صورت ( خودتنظیم ) کی جانب لے جاتا ہے۔ گویاسائبرنیٹکس میں دو عوامل شامل ہوتے ہیں۔ 1- ارتجاع یا فیڈبیک اور 2- خودتنظیم یا آٹوریگولیشن۔

زمرہ:سائبرنیٹکس
زمرہ:تشکیلی علوم
زمرہ:روبالیات
زمرہ:نظامات
زمرہ:نظریہ تضبیط
زمرہ:نظریہ نظامات
زمرہ:ویکی ڈیٹا سے مختلف مختصر وضاحت
زمرہ:مطالعہ سائنس و ٹیکنالوجی
زمرہ:سائنس فکشن
سائبورگ

سائبورگ ()—سائبرنیٹک اور حیاتیات کی ایک بندرگاہ۔ ایک ایسا وجود ہے جس میں دونوں نامیاتی اور بائیو میکٹرونک جسمانی حصے ہوتے ہیں۔ یہ اصطلاح 1960 میں مینفریڈ کلائنس اور ناتھن ایس کلائن نے بنائی تھی۔

## تعریف اور امتیازات
"سائبورگ" بایونک ، بائرو بوٹ یا اینڈرائیڈ جیسی چیز نہیں ہے;یہ کسی ایسے جاندار پر لاگو ہوتا ہے جس نے کچھ مصنوعی جزو یا ٹیکنالوجی کے انضمام کی وجہ سے کام یا بہتر صلاحیتوں کو بحال کیا ہے جو کسی قسم کے تاثرات پر انحصار کرتا ہے۔ اگرچہ سائبورگ عام طور پر پستان دار جانوروں کے بارے میں سوچا جاتا ہے ، انسانوں سمیت ، وہ تصوراتی طور پر کسی بھی قسم کے جاندار بھی ہو سکتے ہیں۔

## اصل سائبرجائزیشن کی کوششیں
تصغیر|سائبرگ نیل ہاربیسن اپنے اینٹینا امپلانٹ کے ساتھ۔

موجودہ مصنوعی ایپلی کیشنز میں ، اوٹو بوک ہیلتھ کیئر کے ذریعہ تیار کردہ سی ٹانگ کا نظام انسانی ٹانگ کو تبدیل کرنے کے لیے استعمال کیا جاتا ہے جسے چوٹ یا بیماری کی وجہ سے کاٹ دیا گیا ہے۔ مصنوعی سی ٹانگ میں سینسر کا استعمال صارف کی قدرتی چال کو نقل کرنے کی کوشش کرکے نمایاں طور پر چلنے میں مدد کرتا ہے ، کیونکہ یہ کاٹنے سے پہلے ہوگا۔ سی ٹانگ اور زیادہ جدید iLimb جیسے مصنوع کو کچھ لوگ حقیقی دنیا کی سائبرگ ایپلی کیشنز کی اگلی نسل کی طرف پہلا حقیقی قدم سمجھتے ہیں۔ مزید برآں کوکلیئر ایمپلانٹس اور مقناطیسی امپلانٹس جو لوگوں کو یہ احساس فراہم کرتے ہیں کہ وہ دوسری صورت میں نہ ہوتے اس کے علاوہ سائبرگ بنانے کے بارے میں بھی سوچا جا سکتا ہے۔

### فن میں
تصغیر|سائبورگ آرٹسٹ مون ریباس ، سائبورگ فاؤنڈیشن کے بانی TED (2016) میں اپنے زلزلہ احساس امپلانٹ کے ساتھ پرفارم کرتے ہوئے

سائبورگ کا تصور اکثر سائنس فکشن سے وابستہ ہوتا ہے۔تاہم ، بہت سے فنکاروں نے سائبرنیٹک حیاتیات کے بارے میں عوامی شعور پیدا کرنے کی کوشش کی ہے;یہ پینٹنگز سے لے کر تنصیبات تک ہو سکتے ہیں۔ کچھ فنکار جو اس طرح کی تخلیقات تخلیق کرتے ہیں وہ ہیں نیل ہاربیسن ، مون ریباس ، پیٹریشیا پکسنینی ، اسٹیو مان ، اورلان ، ایچ آر گیگر ، لی بل ، وفا بلال ، ٹم ہاکنسن اور اسٹیلارک۔

## حوالہ جات

زمرہ:انسان
زمرہ:حیاتیاتی ٹیکنالوجی
زمرہ:روبالیات
زمرہ:سائبرنیٹکس
زمرہ:علم انسان آلی
زمرہ:مستقبلیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:اختصارات
زمرہ:انگریزی جملے
زمرہ:شخصیات بلحاظ سلوک
زمرہ:سائنس فکشن
زمرہ:روبوٹ
قطار اور ستون فضا

* تعریف: ایک میٹرکس کی قطاروں کو *قطار سمتیہ* کہا جاتا ہے، یعنی ان کو \mathbb{R}^n  سمتیہ مکاں میں سمتیہ سمجھا جا سکتا ہے۔
مثال کے طور پر میٹرکس 

A= \left[\begin{matrix}
a_{0,0} & a_{0,1} & a_{0,2} \\
a_{1,0} & a_{1,1} & a_{1,2} 
\end{matrix}\right]

کے دو قطار سمتیہ، فضاء \mathbb{R}^3  میں یہ ہیں:

r_0 = \left[\begin{matrix}
a_{0,0} & a_{0,1} & a_{0,2} 
\end{matrix}\right], 


r_1 = \left[\begin{matrix}
a_{1,0} & a_{1,1} & a_{1,2} 
\end{matrix}\right],

* تعریف: ایک میٹرکس کے ستونوں کو *ستون سمتیہ* کہا جاتا ہے، یعنی ان کو \mathbb{R}^n  سمتیہ مکاں میں سمتیہ سمجھا جا سکتا ہے۔
مثال کے طور پر میٹرکس *A* کے تین ستون سمتیہ، فضاء \mathbb{R}^2  میں یہ ہیں:

c_0 = \left[\begin{matrix}
a_{0,0} \\ a_{1,0} 
\end{matrix}\right],


c_1 = \left[\begin{matrix}
a_{0,1} \\ a_{1,1} 
\end{matrix}\right],


c_2 = \left[\begin{matrix}
a_{0,2} \\ a_{1,2} 
\end{matrix}\right],


## قطار فضا
میٹرکس کے قطار سمتیوں کے لکیری جوڑ سے جو سمتیہ فضا بنتی ہے اسے *قطار فضا* کہتے ہیں۔ یعنی قطار سمتیہ کو عبری سمتیہ کے بطور استعمال کرتے ہوئے \mathbb{R}^n  کی جو سمتیہ ذیلی فضا عبور ہوتی ہے، وہ قطار فضا کہلائے گی۔
اوپر کی مثال میں لکیری جوڑ

 \beta_0 r_0 + \beta_1 r_1 \,,\, \beta_i \in \mathbb{R} 

سے پیدا ہونے والی \mathbb{R}^3  کی ذیلی فضا کو اس میٹرکس *A* کی قطار فضا کہیں گے۔

## ستون فضا
میٹرکس کے ستون سمتیوں کے لکیری جوڑ سے جو سمتیہ فضا بنتی ہے اسے *ستون فضا* کہتے ہیں۔ یعنی ستون سمتیہ کو عبری سمتیہ کے بطور استعمال کرتے ہوئے \mathbb{R}^n  کی جو سمتیہ ذیلی فضا عبور ہوتی ہے، وہ ستون فضا کہلائے گی۔
اوپر کی مثال میں لکیری جوڑ

 \beta_0 c_0 + \beta_1 c_1 + \beta_2 c_2 \,,\, \beta_i \in \mathbb{R} 

سے عبور ہونے والی \mathbb{R}^2  کی ذیلی فضا کو اس میٹرکس *A* کی ستون فضا کہیں گے۔

## بُعد فضا
کسی بھی میٹرکس کی قطار فضا اور ستون فضا کے بُعد فضا (dimension) برابر ہوتے ہیں۔ اور یہ *بعد* میٹرکس کا رتبہ کہلاتا ہے۔ غور کرو ک ایک \ m \times n میٹرکس کا رتبہ \ \min(m, n) کے برابر یا اس سے کم ہو گا۔

## مثلئہ اثباتی
ایک میٹرکس *A* جس کے ستونوں کی تعداد *n* ہو، اس میٹرکس کے رتبہ (rank) اور میٹرکس کی "عدیمہ فضا کے بُعد" (nullity) کی جمع *n* ہو گی۔ یعنی

:
\hbox{rank(A)} + \hbox{nullity(A)} = n


زمرہ:تجریدی الجبرا

زمرہ:خطی الجبرا
فیڈ بیک

**فیڈ بیک**(Feedback) کا مطلب تعلیم و تعلم کے عمل کے دوران مختلف طریقوں سے پراگرس پر معلومات دینا۔محققین اور پریکٹیشنرز متفقہ طور پر اس بات پر متفق ہیں کہ فیڈ بیک طالب علم کے سیکھنے اور ترقی میں اہم کردار ادا کرتا ہے ، جزوی طور پر تشخیص کے طریقہ کار اور طالب علم کے رویے کی تشکیل میں تاثرات کے تیز کردار کی وجہ سے فیڈ بیک سیکھنے کے مقصد کو سمجھنے میں سیکھنے والوں کی مدد کر کے سیکھنے کے عمل کو تیز تر اور زیادہ موثر بناتا ہے، سیکھنے والوں کو ہدف کے سلسلے میں ان کی حیثیت اور پیشرفت کا احساس دلاتا ہے اور ہدف کی طرف بڑھنے اور موجودہ خلا کو ختم کرنے کے لیے اگلے اقدامات۔فیڈ بیک کا حتمی مقصد طلبہ کو استاد سے خود مختار بننے اور زندگی بھر سیکھنے والے خود کو منظم کرنا ہے۔تاہم، فیڈ بیک خود بخود طالب علم کی تعلیم کو بہتر نہیں بناتا ہے۔ یہ سمجھنا ضروری ہے کہ طلبہ اس کو کیسے سمجھتے ہیں اور وہ کس طرح سے حاصل کردہ معلومات کو عمل میں تبدیل کرتے ہیں۔

سسٹم آوٹ پُٹ کے کچھ حصے کی ان پٹ کے طور پر اسی سسٹم میں واپسی کو فیڈ بیک(عربی:ارتجاع) کہتے ہیں۔ یہ اکثر ایک سسٹم میں جان بوجھ کر ڈیزائن کیا جاتا ہے لیکن بعض اوقات یہ غیر ضروری بھی ہوتے ہیں۔ کِسی عمل کے نتائج کے مُتَعلِّق کِسی آلے یا مشین میں واپسی سِگنل بھیجنا ۔

## مزید دیکھیے
* الیکٹرونک اوسی لیٹر

## حوالہ جات

تعلم
زمرہ:برقی انجینئری
زمرہ:سائبرنیٹکس
زمرہ:نظامات
زمرہ:نظریہ تضبیط
زمرہ:چھوٹے پیغام خانوں کا استعمال کرنے والے مضامین
زمرہ:انتظام سائبرنیٹکس
زمرہ:ابلاغیات
زمرہ:نفسیات
زمرہ:برقیاتی ہندسیات
زمرہ:تنظیمی نفسیات
زمرہ:صدائیات
مسلمانوں کے نام

## فہرست
### الف
* احد
* احمد
* اسد

### م
* محمد

### ن
**نوید** برصغیر پاک و ہند بلکہ تما م دنیا میں استعمال ہونے والا ایک مقبول نام ہے ۔

"نوید" کے لفظی معنی "خوشی کی خبر کے ہیں۔

## ع
* عبد اللہ

زمرہ:مسلمانوں کے نام
زمرہ:اسماء کی فہرستیں
زمرہ:عربی نام
بلو رے

**بلو رے** قرص سے مراد ایک ایسی اعلی کثافت ر م ق (DVD) ہے جو فی تہ 25 گیگا لکمے معطیات محفوظ کر سکتی ہے۔ یعنی یک تہ (single layer) میں 25 گیگا لکمے، دو تہ (dual layer) میں 50 گیگا لکمے اور سہ تہ (triple layer) میں 75 گیگا لکمے کی گنجائش ہوگی۔ اس میں بھی نیلی اور بنفشی رنگ کی ترتاشی شعاع استعمال ہوتی ہے۔

زمرہ:2006ء کی متعارفات
زمرہ:جاپانی ایجادات
زمرہ:جاوا پلیٹ فارم
زمرہ:سمعی ذخیرہ سازی
زمرہ:سونی ہارڈویئر
زمرہ:صارفی برقیات
زمرہ:منظرہ ذخیرہ سازی
زمرہ:ولندیزی ایجادات
زمرہ:ٹیکنالوجی میں 2003ء
زمرہ:ٹیکنالوجی میں 2006ء
زمرہ:ٹیلی ویژن اصطلاحات
زمرہ:کامنز زمرہ جس کا ربط ویکی ڈیٹا پر ہے
زمرہ:2006ء میں متعارف مصنوعات
زمرہ:آپٹیکل کمپیوٹر سٹوریج میڈیا
زمرہ:2002ء میں متعارف مصنوعات
زمرہ:ویکی ڈیٹا سے مختلف مختصر وضاحت
بُعد

* بُعد (لکیری الجبرا) ریاضی = dimension (Linear algebra
* بُعد (وضعیت) ریاضی = dimension (Topology)
* ہاسڈارف بُعد ریاضی = Hausdorff dimension

### [[وجہ تسمیہ]]
: ڈائمینشن کی اردو بعد ہے (ب پر پیش، after والے بعد میں ب پر زبر ہوتا ہے) اور اس کی جمع، ابعاد ہوتی ہے۔
* Dimension of space = بعد فضاء
* Dimension of a vector = بعد سمتیہ
** بعد سے بنا ہوا ایک لفظ 3D کے لیے اردو میں رائج بھی ہے، سہ ابعادی (Three-dimensional)

زمرہ:بعد
زمرہ:تجریدی الجبرا

زمرہ:ریاضیاتی تصورات
زمرہ:طبیعیاتی تصورات
زمرہ:ہندسی پیمائش

زمرہ:کامنز زمرہ جس کا ربط ویکی ڈیٹا پر ہے
زمرہ:طبیعی مقداریں
زمرہ:سمتیہ
زمرہ:خطی الجبرا
زمرہ:پیمائشی اکائیاں
بُعد (سمتیہ فضا)

ایک سمتیہ مکاں کے بنیاد سمتیہ کی تعداد اگر *n* ہے، تو *n* کو اس سمتیہ فضا کا *بُعد فضا* (dimension) کہا جائے گا۔

زمرہ:بعد
زمرہ:خطی الجبرا
زمرہ:سمتیہ
زمرہ:کیمیائی ہندسیات
زمرہ:ماحولیاتی ہندسیات
نیشاپور

**نیشاپور**، ایران کا ایک قدیم شہرصوبہ خراسان کا صدر مقام بہت پرانا اور تاریخی شہر ہے۔ جو مشہد کے مغرب میں ہے اس شہر کے کئی سائنسدانوں نے غیر ووٹوں کی گنتی.س شہر کے دار الحکومت میں ایران کی مدت میں حکومت طاهریان.نیشاپور کے سب سے اہم آبادی کے مراکز، ثقافتی، سیاحت، صنعتی اور تاریخی شمال مشرق میں ایران کی ایک سمجھا جاتا رہا ہے اور اس کی تاریخ اور ثقافت ایک ہے۔ نیشابور276.089 کی آبادی ہے۔ اس شہر کو ہمیشہ کے سب سے اہم مراکز اور سب سے بڑے شہروں اور تہذیب اور ثقافت کی عمر میں بلخ ہرات اور مرو کے پائے کا شہر تھا نظام الملک طوسی نے مدرسہ نظامیہ قائم کیا نیشا پور عمر خیام اور فرید الدین عطار کی جائے پیدائش ہے۔

## مقابل تصاویر


image:WoodenMosque0.jpg|چوبی مسجد
image:Attaar0.jpg|مقبرہعطار نیشابوری
image:Khayam0.jpg|مقبرہعمر خیام



## جڑواں شہر

* قیروان، تونس
*  کربلا، عراق
*  خوی، ایران
* بغداد، عراق
* بصرہ، عراق
* غزنی، افغانستان
* بلخ، افغانستان
* ہرات، افغانستان
* مرو، ترکمانستان
* بخارا، ازبکستان
* سمرقند، ازبکستان
* خیوا، ازبکستان
* خجند، تاجکستان
* کولاب، تاجکستان
*  قونیہ، ترکی

## مزید دیکھیے
* فہرست مصنفین و مؤلفین حدیث
* **[[مسلم بن الحجاج]]**

## حوالہ جات

زمرہ:آثار قدیمہ ایران
زمرہ:آل طاہر
زمرہ:اسماعیلی مراکز
زمرہ:امصار
زمرہ:ایران کے سابقہ دارالحکومت
زمرہ:ایران کے شہر
زمرہ:ایران کے قومی کام
زمرہ:چھوٹے پیغام خانوں کا استعمال کرنے والے مضامین
زمرہ:خراسان
زمرہ:خلافتوں کے دارالحکومت
زمرہ:ساسانی شہر
زمرہ:سلجوقی سلطنت
زمرہ:شاپور اول
زمرہ:شاہراہ ریشم کے آباد مقامات
زمرہ:شہرستان نیشابور
زمرہ:صوبہ خراسان رضوی کے شہر
زمرہ:صوبہ خراسان رضوی
زمرہ:قدیم ایرانی شہر
زمرہ:قدیم شہر
زمرہ:کامنز زمرہ جس کا ربط ویکی ڈیٹا پر ہے
زمرہ:مقالے جن میں فارسی زبان کا متن ہے

زمرہ:ویکی ڈیٹا سے مطابقت رکھنے والی مختصر تفصیل

زمرہ:نیشاپور
خواجہ ناظم الدین

**خواجہ ناظم الدین** پاکستان کے دوسرے گورنر جنرل تھے۔ لیاقت علی خان کی وفات کے بعد آپ نے پاکستان کے دوسرے وزیر اعظم کے طور پر خدمات سر انجام دیں۔

آپ ڈھاکہ، بنگال (موجودہ بنگلہ دیش) میں نواب آف ڈھاکہ کے خاندان میں پیدا ہوئے۔ آپ نے ابتدائی تعلیم برطانیہ سے حاصل کی۔ آپ علی گڑھ مسلم یونیورسٹی کے فارغ التحصیل بھی ہیں۔ آپ نے بنگال کی سیاست میں حصہ لیا۔ آپ بنگال میں وزیر تعلیم اور پھر وزیر اعلیٰ بھی رہے۔ آپ نے تحریک پاکستان میں بھی بے شمار قربانیاں دیں۔

## حوالہ جات

زمرہ:بنگال کے ارکان قانون ساز اسمبلی 1937ء تا 1945ء
زمرہ:بنگالی شخصیات
زمرہ:بنگالی نژاد پاکستانی شخصیات
زمرہ:بنگلہ دیشی سیاست دان
زمرہ:بیسویں صدی کی بنگالی شخصیات
زمرہ:بیسویں صدی کے بھارتی قانون دان
زمرہ:بیسویں صدی کے وکلاء
زمرہ:پاکستان کے وزرائے اعظم
زمرہ:پاکستان مسلم لیگ کے سیاست دان
زمرہ:پاکستانی ارب پتی
زمرہ:پاکستانی ارکان قومی اسمبلی 1947ء تا 1954ء
زمرہ:پاکستانی بیرسٹر
زمرہ:پاکستانی سیاست
زمرہ:پاکستانی سیاست دان
زمرہ:پاکستانی شیعہ
زمرہ:پاکستانی گورنر جنرل
زمرہ:پاکستانی مسلم شخصیات
زمرہ:پاکستانی وکلا
زمرہ:تحریک پاکستان
زمرہ:تحریک پاکستان کے بنگال سے کارکنان
زمرہ:تحریک پاکستان کے قائدین
زمرہ:جامعہ علی گڑھ کے فضلا
زمرہ:ڈھاکہ کی شخصیات
زمرہ:شیعہ سیاستدان
زمرہ:صدور پاکستان
زمرہ:کشمیری نژاد پاکستانی شخصیات
زمرہ:کولکاتا کی شخصیات
زمرہ:کولکاتا کے سیاست دان
زمرہ:مشرقی پاکستان کی شخصیات
زمرہ:نشان پاکستان وصول کنندگان
زمرہ:نوابان ڈھاکہ
زمرہ:وزیر اعظم پاکستان
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندوستانی نائٹ
زمرہ:1894ء کی پیدائشیں
زمرہ:1964ء کی وفیات

زمرہ:بنگالی نائٹ
1947ء

## جنورى
* 19 جنوری: ایتھنز، یونان میں جہاز کے ساحل سے ٹکرا جانے سے 392 افراد موت کا شکار ہو گئے۔ 
* 25 جنوری: جرمن ریاست پرشیا سرکاری طور پر ختم کردی گئی۔ 
* 31 جنوری: پولینڈ میں اشتمالیت پسند بر سر اقتدار آ گئے۔ 

## فرورى

## مارچ

## اپريل

## مئی

## جون
* 3 جون کو برطانیہ نےبرصغیر کی تقسیم کا اعلان کیا۔

## جولائی
* 16 جولائی برطانوی پارلیمنٹ نے قانون آزادی ہند منظور کیا۔

## اگست
* 14 اگست - تقسیم ہند کے فیصلے کے تحت پاکستان قائم ہوا۔ 
* 15 اگست - تقسیم ہند کے فیصلے کے تحت بھارت قائم ہوا۔ 

## ستمبر

## اکتوبر

## نومبر

## دسمبر

زمرہ:1947ء
زمرہ:سال
زمرہ:کامنز زمرہ جس کا ربط ویکی ڈیٹا پر ہے
عدیمہ فضا

ایک \ m \times n  میٹرکس \ A کے ساتھ اس یکلخت لکیری مساوات کے نظام 

\ AX = 0 

کے حل کی فضا کو میٹرکس *A* کی *عدیمہ فضا* کہا جاتا ہے۔ انگریزی میں اسے null space کہتے ہیں۔ عدیمہ کا لفظ عدیم الوجود سے بنا ہے۔ دوسرے لفظوں میں 
:\ \hbox{Null } A = \{X : AX = \mathbf{0} \}

## مثلئہ اثباتی
ایک میٹرکس *A* جس کے ستونوں کی تعداد *n* ہو، اس میٹرکس کے رتبہ (rank) اور میٹرکس کی "عدیمہ فضا کے بُعد" (nullity) کی جمع *n* ہو گی۔ یعنی

:
\ \hbox{rank(A)} + \hbox{nullity(A)} = n


### مثال
میٹرکس

A = \left[\begin{matrix}
4 & 2 & 1 & 3 \\
2 & 1 & 2 & 6 \\
2 & 1 & 3 & 9 \\
-2 & -1 & 1 & 3
\end{matrix}\right]


یہ آسانی سے دیکھا جا سکتا ہے کہ اس میٹرکس کی عدیمہ فضا کے لیے درج ذیل ایک بنیاد سمتیہ مجموعہ ہے

v_0 = \left[\begin{matrix}
1 \\
-2 \\
0 \\
0
\end{matrix}\right], \,
v_1 = \left[\begin{matrix}
0 \\
0 \\
-3 \\
1
\end{matrix}\right]


گویا اس میٹرکس کی عدیمہ فضا کا بُعد (ڈایمینشن) 2 ہے۔ اور یہ عدیمہ فضا، \mathbb{R}^4 کی ذیلی فضا ہے۔ اس میٹرکس کا رتبہ بھی 2 ہے۔ اوپر کے مسلئہ اثباتی کی اس سے تصدیق ہوتی ہے کہ "بُعد عدیمہ فضا" اور رتبے کی جمع، میٹرکس کے ستونوں کی تعداد کے برابر ہے۔

دوسرے الفاظ میں یکلخت لکیری مساوات کا نظام

 \ A X = \mathbf{0}

کا حل یہ ہے (بنیاد سمتیہ کا لکیری جوڑ):

:
\ X = \alpha v_0 + \beta v_1 \,;\,\,\, \alpha, \beta \in \mathbb{R}


## عدیمہ لکیری استحالہ
تعریف: ایک لکیری استحالہ \ T:V \to U ، جو سمتیہ فضا *V* کے سمتیہ کو سمتیہ فضا *U* کے سمتیہ میں لے جاتا ہے۔ فضا *V* کے ان سمتیوں کا مجموعہ جو اس استحالہ *T* کے ذریعہ صفر سمتیہ \mathbf{0} میں جائیں، کو لکیری استحالہ *T* کی عدیمہ فضا کہا جاتا ہے۔ انگریزی میں اسے *T* کا kernel یا null space کہتے ہیں۔ یہ عدیمہ فضا، سمتیہ فضا *V* کی سمتیہ ذیلی فضا ہوتی ہے۔

زمرہ:عامل تحلیل
زمرہ:خطی الجبرا

زمرہ:ویکی ڈیٹا سے مختلف مختصر وضاحت
زمرہ:ریاضیاتی اصطلاحیات
دائرہ عام

تصغیر|دائرہ عام

**دائرۂ عام** (Public Domain) میں ایسے کام شامل ہیں جن کی فکری ملکیت کے حقوق کی میعاد ختم ہو چکی ہو  یا ناقابل تطبیق ہو۔ مثال کے طور پر ولیم شیکسپیئر اور لڈوگ بیتھوون کا کام، زیادہ تر ابتدائی خاموش فلمیں، نیوٹونین طبیعیات کے صیغے (فارمولے) وغیرہ۔

غیر رسمی طور پر، دائرۂ عام کام وہ ہیں جو عوامی طور پر دستیاب ہیں۔ جبکہ باضابطہ تعریف کے مطابق ایسے کام ہیں جو نجی ملکیت کے لیے دستیاب نہیں ہیں یا عوامی استعمال کے لیے دستیاب ہیں۔ حقوق مختلف ممالک کی بنیاد پر ہیں، ایک کام کسی ملک میں دائرۂ عام میں جبکہ دوسرے حقوق سے مشروط ہو سکتا ہے۔

## تعریف
دائرہ عام کی حدود کا تعین حقوق نسخہ اور فکری ملکیت سے مربوط ہے۔ یہ ایسے کام ہیں جو اب حق اشاعت کی مدت میں نہیں یا کبھی حق اشاعت کے قانون سے محفوظ نہیں تھے۔

جیمز بویل (James Boyle) نے اصطلاح دائرہ عام کے مشترکہ استعمال کو واضح کیا اور عوامی املاک کو دائرہ عام کے مترادف قرار دیا ہے اور حقوق نسخہ کو نجی ملکیت کرار دیا۔

## حوالہ جات


زمرہ:فکری ملکیت قانون
زمرہ:قانون کاپی رائٹ
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:اسٹاک میڈیا
زمرہ:قانونی اصطلاحات
زمرہ:آزاد مواد
زمرہ:کمپیوٹنگ اصطلاحات
چودھری محمد علی

**چودھری محمد علی** پاکستانی سیاست دان تھے جو 1955ء سے 1956ء تک پاکستان کے وزیر اعظم رہے۔ آپ جالندھر کے آرائیں خاندان میں پیدا ہوئے اور پنجاب یونیورسٹی سے تعلیم حاصل کی۔ برطانوی حکومت کے دوران میں آپ کا شمار اعلیٰ مسلمان سول سرونٹس میں ہوتا تھا۔ پاکستان کے قیام کے بعد آپ کو نئی مملکت کا جنرل سیکریٹری اور بعد میں وزیر خزانہ بنایا گیا۔
1955ء میں اس وقت کے گورنر جنرل اسکندر مرزا نے آپ کو محمد علی بوگرہ کی جگہ پاکستان کا وزیر اعظم نامزد کیا۔ آپ کی سب سے بڑی کامیابی پاکستان کے لیے پہلا آئین بنانا تھے جو 1956ء میں نافذ ہوا۔

انھوں نے تحریک پاکستان کے موضوع پر Emergence of Pakistan کے نام سے ایک کتاب بھی تحریر کی تھی جس کا ترجمہ ’’ظہور پاکستان‘‘ کے نام سے اشاعت پزیر ہو چکا ہے۔ یکم دسمبر 1980ء کو چوہدری محمد علی نے کراچی میں وفات پائی۔

## اقتباس
قدرت اللہ شہاب اپنی کتاب شہاب نامہ میں لکھتے ہیں:
گورنر جنرل اسکندر مرزا نے چودھری محمد علی کو محمد علی بوگرہ کی جگہ پاکستان کا وزیر اعظم نامزد کیا۔ بہ حیثیت وزیر اعظم چوہدری محمد علی کا سب سے بڑا کارنامہ 1956ء کے آئین کے نفاذ کا تھا۔ چوہدری محمد علی وزیر اعظم کے عہدہ سے 13 ماہ بعد مستعفی ہو گئے۔ ہمارے ملک کی تاریخ میں یہ واحد مثال ہے جس میں کسی وزیر اعظم نے اپنے آپ کسی دباؤ کے بغیر اپنے عہدہ سے استعفی دیا ہے۔
وزارت عظمی سے سبکدوشی کے بعد انھوں نے نہایت صبر اور خاموشی سے زندگی گزاری۔ ایک بار انھیں علاج کے لیے بیرون ملک جانا ضروری ہو گیا۔ لیکن وسائل کی کمی ان کے راستے میں حائل تھی۔ جب صدر اسکندر مرزا کو اس صورت حال کا علم ہوا تو انھوں نے خود ان کے ہاں جا کر کوشش کی کہ ان کے اخراجات کے لیے وہ حکومت کی مالی امداد قبول کر لیں۔ لیکن چوہدری صاحب نہ مانے۔ ان کا موقف یہ تھا کہ انھوں نے حکومت کے لیے جو خدمات سر انجام دی ہے، اس کا انھیں پورا معاوضہ ملتا رہا ہے۔ اب وہ خواہ مخواہ پاکستان کے خزانے پر مزید بوجھ نہیں بننا چاہتے، لیکن صدر اسکندر مرزا کے مسلسل اصرار پر انھوں نے بیس ہزار روپے قرضہ حسنہ کے طور پر قبول کر لیے۔ بعد ازاں یہ رقم انھوں نے چند قسطوں میں واپس ادا بھی کر دی۔

## مزید دیکھیے
** فہرست وزرائے اعظم پاکستان

## حوالہ جات

## بیرونی روابط
* پاکستان کرانیکل

زمرہ:اساتذہ بھارتی تعلیم گاہیں
زمرہ:اسلامیہ کالج لاہور کا تدریسی عملہ
زمرہ:بیسویں صدی کی برطانوی کاروباری شخصیات
زمرہ:پاکستان کے وزرائے اعظم
زمرہ:پاکستان مسلم لیگ کے سیاست دان
زمرہ:پاکستانی سرکاری ملازمین
زمرہ:پاکستانی سیاستدان
زمرہ:پاکستانی کیمیا دان
زمرہ:پاکستانی ماہرین معاشیات
زمرہ:پاکستانی یاداشت نگار
زمرہ:پنجاب، پاکستان کے سیاست دان
زمرہ:پنجابی شخصیات
زمرہ:تحریک پاکستان کے پنجاب سے کارکنان
زمرہ:جالندھر کی شخصیات
زمرہ:جمہوریت کے پاکستانی فعالیت پسند
زمرہ:چوہدری محمد علی
زمرہ:دوسری جنگ عظیم کی بھارتی شخصیات
زمرہ:صوبہ پنجاب (برطانوی ہند) کی شخصیات
زمرہ:فضلا جامعہ پنجاب
زمرہ:کراچی کی شخصیات
زمرہ:کراچی کے سیاست دان
زمرہ:کراچی میں وفات پانے والی شخصیات
زمرہ:لاہور کے سیاست دان
زمرہ:لاہوری شخصیات
زمرہ:معتمدین خزانہ پاکستان
زمرہ:مہاجر شخصیات
زمرہ:وزرائے خزانہ پاکستان
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی منصوبہ پاکستان کے مضامین
زمرہ:1401ھ کی وفیات
زمرہ:1905ء کی پیدائشیں
زمرہ:1980ء کی وفیات
زمرہ:20وین صدی کے ماہر اقتصادیات

زمرہ:1982ء کی وفیات
زمرہ:بیسویں صدی کے پاکستانی مرد مصنفین
نابذہ

تصغیر|150px|ایک تجربہ گاہی نابذہ

 نَـابِـذہ  (Centrifuge)، جس کو  مرکز گریزہ  بھی کہا جاتا ہے دراصل ایک ایسا آلہ ہوتا ہے کہ جو ایک حرکیہ (موٹر) کے ذریعے گردشی حرکت پیدا کرتا ہے اور اس گردش کی وجہ سے پیدا ہونے والی مرکزگریز قوت، کسی آمیزے میں موجود مختلف (ہلکے اور بھاری) اوزان رکھنے والے اجزاء کو علاحدہ کرنے کے لیے استعمال کی جاتی ہے۔
* Centrifuge کا لفظ دو الفاظ کا مرکب ہے، centri بمعنی مرکز اور fugere بمعنی فرار، گریز یا دور ہونا
* نابذہ کا لفظ نبذ سے بنا ہے جس کے معنی مرکز سے دور ہونے کے ہیں
* نابذہ یا سینٹری فیوج کو، مرکز گریزی یعنی مرکز سے گریز کرنے والا بھی کہا جاتا ہے
* نابذہ کا متضاد لفظ، جابذہ یا مرکز مائل (centripetal) ہے

تصغیر|200px|اُنیسوی صدی کا ایک دست گردانہ تجربہ گاہی نابذہ
## اقسام
نابذہ کی تقریباًً پانچ اقسام ہیں:
* برمیز یا خُردنابذہ (desktop centrifuge or microcentrifuge)
* تیز رفتار نابذہ (High-speed centrifuge)
* تبریدی نابذہ (Cooling centrifuge)
* برق رفتار نابذہ (Ultracentrifuge)
* ارض طرازی نابذہ (Geotechnical centrifuge)

## مزید دیکھیے
* مرکز گریز قوت (Centrifugal force)
* مرکز گریزی (Centrifugation)
* گیس نابذہ (Gas centrifuge)


زمرہ:معدات تجربہ گاہ
زمرہ:کامنز زمرہ جس کا ربط ویکی ڈیٹا پر ہے
زمرہ:تجربہ گاہیں
زمرہ:تجربہ گاہی تکنیکیں
زمرہ:گھریلو اطلاقیات
خاکنائے

**خاکنائے** (انگریزی: Isthmus) خشکی کا وہ تنگ قطعہ ہوتا ہے جو خشکی کے دو بڑے قطعوں یا براعظموں کو آپس میں ملائے۔ جس طرح شمالی امریکا کو خاکنائے پانامہ جنوبی امریکا سے ملاتی تھی۔ یا خاکنائے سویز براعظم ایشیا کو براعظم افریقہ سے ملاتی تھی۔ مگر اب دونوں خاکناؤں کو کاٹ کر نہریں بنا دی گئی ہیں۔ جنھیں نہر پانامہ اور نہر سویز کہتے ہیں۔

## حوالہ جات


زمرہ:ساحلی و سمندری تغیرات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:شکلی جغرافیہ
خالد بن عبدالعزیز آل سعود

سعودی عرب کے بادشاہ۔ جلالۃ الملک سلطان **خالد بن عبد العزیز آل سعود** ریاض میں پیدا ہوئے۔ سعودی عرب کے اعلی دینی مدارس میں تعلیم پائی۔ نوجوانی میں شاہ عبدالعزیز کی زیر قیادت کئی جنگی مہموں میں حصہ لیا۔ 1934ءمیں اپنے بڑے بھائی شاہ فیصل ’’وائسرائے حجاز‘‘ کے نائب مقرر ہوئے۔ متعدد بیرونی ممالک کے دورے کیے اور مختلف بین الاقوامی کانفرنسوں میں اپنے ملک کی نمائندگی کی۔ 2 نومبر1964ء کو شاہ فیصل کے تخت نشین ہونے کے بعد، ولی عہد سلطنت اور نائب وزیر اعظم کے عہدے پر فائز ہوئے۔ 24 مارچ 1975ء کو، شاہ فیصل کے قتل کے بعد، سریر آرائے سلطنت ہوئے۔ بالغ نظر سیاست دان، زیرک و فہم مدبر اور اعلی درجے کے منتظم رہے۔1982ء میں ان کا انتقال 71سال کی عمر میں ہوا۔ ان کے بعد شاہ فہد سعودی عرب کے بادشاہ بنے۔

زمرہ:آل سعود
زمرہ:بیسویں صدی کی عرب شخصیات
زمرہ:بیسویں صدی کے حکمران
زمرہ:بیسویں صدی کے سعودی سیاست دان
زمرہ:زر اشتراک درکار مواد کے روابط پر مشتمل صفحات
زمرہ:سربراہان ریاست
زمرہ:سعودی شہزادے
زمرہ:سعودی عرب کے وزرائے اعظم
زمرہ:سعودی عرب کے ولی عہد
زمرہ:شاہان سعودی عرب
زمرہ:عبد العزیز بن عبد الرحمن آل سعود کے بیٹے
زمرہ:قبرستان عود میں مدفون شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:وزرائے سعودی عرب
زمرہ:1913ء کی پیدائشیں
زمرہ:1982ء کی وفیات
زمرہ:طائف میں وفات پانے والی شخصیات
زمرہ:وفیات بسبب دورہ قلب
زمرہ:1912ء کی پیدائشیں
تصدق حسین خالد

اردو کے ممتاز شاعر
## ولادت
12 جنوری 1901ء کو پشاور میں پیدا ہوئے،

## تعلیم
گورنمنٹ کالج لاہور سے بی اے اور 1924ء میں انگریزی ادبیات میں ایم اے کیا۔

## عملی زندگی
وہ پنجاب کے مختلف اضلاع میں بطور ایکسٹرا اسسٹنٹ کمشنر متعین رہنے کے بعد 1935ء میں قبل از وقت پنشن پاکر اعلی تعلیم کے لیے انگلستان چلے گئے اور لندن یونیورسٹی سے بی اے آنرز اور پی ایچ ڈی کے امتحانات پاس کیے۔ 1945ء میں وہ بیرسٹر کی حیثیت سے واپس آ گئے اور لاہور ہائی کورٹ میں پریکٹس شروع کی۔
وہ 1935ء سے 1937ء تک پنجاب مسلم لیگ کے پبلسٹی سیکریٹری بھی رہے،

## شاعری
ان کے ابتدائی کلام میں غالب اور اقبال کا رنگ غالب ہے۔ پھر کئی نئے اسلوب اختیار کیے۔ ان کا شمار آزاد اردو نظم کے بانیوں میں ہوتا ہے۔
ڈاکٹر تصدق حسین خالد کے شعری مجموعے سرودنو اور لامکاں نا لامکاں کے نام سے شائع ہوئے۔

تصدق حسین خالد نے اپنے ذوقِ تربیت اور تخلیقی ارتقا کی جو کہانی سرودنو کے دیباچے میں بیان کی ہے اس سے معلوم ہوتا ہے کہ ان کے تجربات کا آغاز 1926ئ میں ہو چکا تھا۔ٹسدق حسین نے ایسی فضا پیدا کر دی کہ آنے والی نظم کو کسی حجاب اور تحفظِ ذہنی کے بغیر اس صنف کو تکمیل دیا جائے۔

## تصانیف
* اقبال اور اُس کا پیغام ()مُرتّبین،ڈاکٹر میاں تصدق حسین خالد ، میاں محمد رفیق خاور ،لاہور،گیلانی الیکٹرک پریس،1938ء،70 ص (اقبالیات) مقدمہ از مولانا عبد المجید سالک
* سرود نو لاہور،الکتاب، (1944ء) ، (شاعری)
* لا مکاں تا لامکاں (1976ء) کراچی

## وفات
13 مارچ 1971ء کو تصدق حسین خالد لاہور میں وفات پاگئے۔ وہ لاہور میں دارالعلوم اسلامیہ ، شادمان لنک روڈ میں آسودۂ خاک ہیں۔

## انتخاب کلام
راہ دیکھی نہیں اور دور ہے منزل میری
 
کوئی ساقی نہیں میں ہوں مری تنہائی ہے
 
دیکھنی ہے مجھے حیرانی سے تاروں کی نگاہ
 
دور ان سے بھی کہیں دور مجھے جانا ہے
 
اس بلندی پہ اڑے جاتا ہے تو سن میرا

کہکشاں گرد سی دیتی ہے دکھائی مجھ کو

رفعت گوش سے سنتا ہوا مبہم سا شرار
 
میری منزل ہے کہا یہ کبھی سوچا ہی نہیں
 
اس کی فرصت ہی کسے دل میں مگر رہتا ہے
 
درد وہ درد کہ ہے جس سے کمنا بیتا

جانے کچھ راہ مرے ساتھ ہوا تھا لیکن

رہ گیا دور کہیں ہار کے ہمت اپنی

زہرہ کہنے لگی اے بزم فلک کے قاصد

زرد رو پہلی ہی منزل میں ہوا تو کیوں کر
 
جب کہ وہ خاکئی بے مایہ بڑھے جاتا ہے
 
پست ہر ایک بلندی کو کٹے جاتا ہے
 
بھڑکے اک آہ کہا چاند نے یوں زہرہ سے

اے نگار رخ زیبائے بہار افلاک
 
میں بھی حیران ہوں اس ہمت عالی پہ کہیں
 
حسن سلمیٰ کے تصور کا یہ اعجازؔ نہ ہو
 
یہ جواں حوصلگی پردہ در راز نہ ہو

زمرہ:اردو شعرا
زمرہ:پاکستانی وکلا
خاندانی منصوبہ بندی

Family Planning

خاندان کی وسعت اس کے وسائل تک محدود رکھنا۔ یعنی افراد کی تعداد اتنی ہونی چاہیے کہ خاندان کے وسائل ان کی ضروریات مروجہ معیار کے مطابق پوری کر سکیں۔ اس کا یہ مطلب نہیں کہ اولاد کی پیدائش کا سلسلہ بالکل ہی منقطع کر دیا جائے بلکہ جہاں تک وسائل اجازت دیں۔ بچوں کی پیدائش ہونی چاہیے۔ جن کے پاس وسائل کی بہتات ہے ان پر کثرت اولاد کے سلسلے میں کوئی پابندی نہیں، لیکن قلیل وسائل رکھنے والے افراد کو تھوڑی اولاد پر قناعت کرنی چاہیے۔ خاندانی منصوبہ بندی ملک کی روزافزوں آبادی کو کم کرنے یا حد اعتدال پر رکھنے کا ایک مصنوعی طریقہ ہے۔ ایشیا کے دیگر پس ماندہ ممالک کی طرح پاکستان میں بھی آبادی کے اضافے پر قابو پانے کے لیے اقدامات کیے جا رہے ہیں۔ اور اس مقصد کے لیے ایک علاحدہ محکمہ قائم کیا گیا ہے جو لوگوں کو ضبط تولید کے متعلق مشورے، آلات اور دوائیں مہیا کرتا ہے۔

زمرہ:خاندانی منصوبہ بندی
زمرہ:آبادی

زمرہ:بشری شماریات
زمرہ:بچوں کی پرورش
زمرہ:ویکی ڈیٹا سے مختلف مختصر وضاحت
زمرہ:ذاتی ترقی
زمرہ:قبالت
زمرہ:وبائیات
زمرہ:ضبط تولید
خاندیش

بھارت کے صوبہ مہاراشٹر کا ایک علاقہ ہے جو گجرات کاٹھیاواڑ کے جنوب میں واقع ہے۔ خلجیوں اور تغلقوں کے عہد میں سلطنت دہلی کا ایک صوبہ رہا۔ فیروز خان تغلق نے ملک راجا فاروقی کو خاندیش کا صوبیدار مقرر کیا۔ تیمور کے حملے کے بعد خاندیش کا صوبہ خود مختار ہو گیا۔ 1601ء میں اکبر نے اس پر قبضہ کر لیا۔ مغلوں کے زوال پر مرہٹے قابض رہے۔ اور پھر انگریزوں کے قبضے میں آیا۔ اس علاقے میں کپاس، گندم، تمباکو کاشت ہوتے ہیں۔

[frame|بائیں|خاندیش میں شامل [مہاراشٹر کے اضلاع]]

زمرہ:تاریخی خطے
زمرہ:تاریخی صوبے
زمرہ:مہاراشٹر کے خطے
زمرہ:مہاراشٹر کے علاقے
زمرہ:ویکی ڈیٹا سے مطابقت رکھنے والی مختصر تفصیل
محمد خان جونیجو

**محمد خان جونیجو** پاکستان کے دسویں وزیراعظم تھے جو 18 اگست 1932ء کو پیدا ہوئے۔

## ابتدائی زندگی
آپ صوبہ سندھ کے علاقے سندھڑی میں پیدا ہوئے۔ برطانیہ سے زراعت میں ڈپلوما حاصل کیا۔ سیاسی زندگی کا آغاز اکیس سال کی عمر سے کیا۔ 1962 میں آپ کو سانگھڑ سے مغربی پاکستان سے صوبائی اسمبلی کا رکن منتحب کیا گیا۔ جولائی 1963ء میں آپ کو مغربی پاکستان کا وزیر بنایا گیا۔

## بطور وزیر اعظم
1985ء کے غیر جماعتی انتخابات میں آپ نے کامیابی حاصل کی، جس کے بعد جنرل ضیاء الحق نے آپ کو وزیر اعظم نامزد کر دیا اور آپ نے قومی اسمبلی سے اعتماد کا ووٹ حاصل کرکے وزیر اعظم بن گئے۔

آپ کی شہرت پاکستان کے ایمان دار سیاست دان اور وزیراعظم کی سی ہے۔ بطور وزیراعظم کئی نکات پر جنرل محمد ضیاء الحق سے کشیدگی بھی ہوئی، چنانچہ اوجھڑی کیمپ دھماکے کے بعد جنرل ضیاء الحق نے آئین کی آٹھویں 8 ترمیم استعمال کرتے ہوئے جونیجو کی حکومت کو ختم کر دیا۔

## وفات
کئی سالوں کی علالت کے بعد 16 مارچ 1993 کو وفات پا گئے.
* آپ سے پہلے وزیر اعظم ذوالفقار علی بھٹو
* آپ کے بعد وزیر اعظم بینظیر بھٹو

ان کے دور میں مسجد مکتب اسکول کا اجرا عمل میں آیا اور سرکاری ملازمیں کو بے شمار سہولیات کا پیکیج بھی دیا گیا.

## مزید دیکھیے
عبدالقادر جونیجو

## حوالہ جات

زمرہ:اموات بسبب سرطان خون
زمرہ:پاکستان کی عسکری حکومت (1977–1988)
زمرہ:پاکستان کے وزرائے اعظم
زمرہ:پاکستان کے وزرائے داخلہ
زمرہ:پاکستان مسلم لیگ (ج) کے سیاست دان
زمرہ:پاکستان مسلم لیگ کے سیاست دان
زمرہ:پاکستانی ارکان قومی اسمبلی 1962ء تا 1965ء
زمرہ:پاکستانی ارکان قومی اسمبلی 1965ء تا 1969ء
زمرہ:پاکستانی ارکان قومی اسمبلی 1985ء تا 1988ء
زمرہ:پاکستانی ارکان قومی اسمبلی 1990ء تا 1993ء
زمرہ:پاکستانی اشتراکیت مخالف
زمرہ:پاکستانی زمیندار
زمرہ:پاکستانی سیاست دان
زمرہ:پاکستانی مسلم شخصیات
زمرہ:پاکستانی وزرائے دفاع
زمرہ:سندھی سیاست دان
زمرہ:سندھی شخصیات
زمرہ:سینٹ پیٹرکس ہائی اسکول، کراچی کے فضلا
زمرہ:ضلع میرپور خاص کی شخصیات
زمرہ:ضلع میرپور کی شخصیات
زمرہ:1932ء کی پیدائشیں
زمرہ:1993ء کی وفیات
زمرہ:پاکستان کے وزرائے ریلوے
خانہ جنگی

کسی قوم کی باہمی جنگ۔ جب ایک ملک کے باشندوں کا کسی بات پر اختلاف ہو جاتا ہے اور پرامن سمجھوتے کی کوئی امید نہیں رہتی تو خانہ جنگی ناگزیر ہو جاتی ہے۔ خانہ جنگی کا دلچسپ یا الم انگیز پہلو یہ ہوتا ہے کہ اکثر قریبی رشتے دار ایک دوسرے کے خون کے پیاسے ہو جاتے ہیں۔ جنگ جمل اور جنگ صفین مسلمانوں کی خانہ جنگی کی ابتدائی خونیں معرکے ہیں۔ انگلستان میں کرامویل اور چارلس اول کے درمیان لڑائیاں خانہ جنگی کے تحت شمار ہوتی ہیں۔ ریاستہائے متحدہ امریکا میں ابراہام لنکن کے عہد صدارت میں غلاموں کے مسئلے پر خانہ جنگی ہوئی۔ افغانستان سے روس کی واپسی کے بعد مختلف گروپوں کے درمیان کئی سال تک خانہ جنگی ہوتی رہی۔

زمرہ:جنگیں بلحاظ قسم
زمرہ:خانہ جنگیاں
زمرہ:سیاسی اصطلاحات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:تقابلی سیاست
زمرہ:تاریخ سے متعلقہ فہرستیں
زمرہ:جنگ
خبر

**خبر** (news)، کوئی بھی نئی معلومات یا حالیہ واقعات کی معلومات ہیں جو عام طور پر خبررساں اِدارے پیش کرتے ہیں۔خبر کی دنیا بہت وسیع ہے اور اسی لیے اسی نسبت سے اس کی تعریفات بھی بہت وسعت ہے۔ بسااوقات یہ تعریفیں ایک دوسرے کے متضاد نظر آتی ہیں لیکن دراصل خبر کو دیکھنے کا زاویہ ہے جہاں سے تعریف مرتب کرنے والا خبر کو دیکھ رہا ہوتا ہے۔

## مثالیں
مثال کے طور پر خبر کی چند ایک معروف تعریفیں مندرجہ ذیل ہیں:

خلیل اللہ فراز کہتا ہے۔ خبر ایسا جملہ ہوتا ہے جس کا کوئی منشا ہے اور اس جملہ کے بعد ایک انشائیہ جملہ بنے۔ جیسے ؛ کسی نے خبر دی "آپ کی سائیکل کا ٹائر پنکچر ہے" انشا یہ بنا کہ پنکچر بنوالو۔

اب آج کل یہ جو میڈیا میں خبریں چل رہی ہیں کہ "فلاں جگہ تین لوگ مر گئے" اس طرح کی خبریں دراصل خبریں نہیں ہوتیں۔ یہ ذہنی ٹارچر ہوتا ہے۔

## دیگر تعریفیں
* امریکی صحافی اینڈرسن ڈانا کے مطابق ’اگر کتا انسان کو کاٹے تو یہ خبر نہیں لیکن اگر انسان کتے کو کاٹے تو یہ خبر ہے‘
* ڈاکٹر عبد السلام خورشید فنِٕ صحافت میں خبر کی تعریف یوں کرتے ہیں ’‘ خبر کا تعلق ایسے واقعات اور مشاہدات سے ہوتا ہے جو معمول سے ہٹ کر ہوں،،
* برطانوی پبلشر [//en.wikipedia.org/wiki/Lord_Northcliffe لارڈ نورتھ کلف] کے مطابق ’خبر وہ اطلاع ہے جسے کوئی ایک شخص چھپانا چاہتا ہے جبکہ دیگر تمام لوگ اسے مشتہر کرنا چاہتے ہیں‘.
* امریکی صحافی [//en.wikipedia.org/wiki/Kurt_Loder کرٹ لوڈر] کے مطابق’خبر کوئی بھی ایسی چیز ہو سکتی ہے جودلچسپ ہوجس کا تعلق دنیا میں ہونے والے واقعات سے ہو‘.
* فرانسیسی صحافی [//en.wikipedia.org/wiki/Ludovic_Halevy|لڈووک ہاولے] کے مطابق’ اچھی خبر کوئی خبر نہیں ہوتی۔
* کینیڈین ماہر ابلاغیات کے مطابق ’ حقیقی خبر کوئی بدخبری ہی ہوتی ہے‘.
* امریکی پبلشر [//en.wikipedia.org/wiki/Philip_L._Graham|فلپ ایل گراہم] کے مطابق’ خبر تاریخ کا پہلا مسود ہ ہوتا ہے‘
* ول ارنWill Irwin ’’ ایسا واقعہ جو مانوس اور معمول کی دنیا کے متعلق قاری کے تصور سے مختلف ہوتا ہے ۔ یہ متصادم طاقتوں کی کشمکش کا نام ہے ۔
* کارل وارن ’’ خبر عموماً وہ رپورٹ ہوتی ہے جو اس سے پہلے عام لوگوں کو معلوم نہیں ہوتی۔ یہ رپورٹ بنی نوع انسان کی ایسی سرگرمیوں کے متعلق ہوتی ہے جو قارئین یا سامعین کے لیے دلچسپی ، تفریح یا معولمات کا موجب ہوں،،۔
* ولیم ایف بروکس خبر کو اس انداز سے بیان کرتے ہیں کہ ’’ خبر دراصل غیر متوقع کا مترادف ہے ،،
* ویلکم سٹیڈ کے مطابق ’’ ہر وہ چیز جو غیر معمولی اور انوکھی ہو خبر کہلاتی ہے ،،۔
* امریکی صحافی فراسٹر بانڈ کے مطابق’’ کوئی واقعہ خبر نہیں اس کا بیان خبر ہے ،،
* ڈاکٹر مسکین علی حجازی اپنی کتاب **فنِ ادارت** میں خبر کی تعریف یوں کرتے ہیں ۔’’ ہر وہ واقعہ خبر ہے جو درست ہو۔ لوگوں کے لیے دلچسپی کا باعث ہو جس کے متعلق لوگ جاننا اور اخبار نویس بتانا چاہیے۔
* آکسفورڈ لغت(انگریزی) میں خبر ’’ نئی اطلاع، تازہ واقعات کی رپورٹ کو کہتے ہیں۔
* حالیہ واقعات سے متعلق ایسی قابل ذکر نوموصولہ اطلاع کو خبر کہتے ہیں جو نشر و اشاعت سے وابستہ کسی ادارے کی جانب سے جاری کی گئی ہو۔

## اہمیت
خبر کی اہمیت کا تعلق متعدد چیزوں سے ہوتا ہے جن میں مندرجہ ذیل شامل ہیں:

* خبر کا فوری پن یا تازگی
* قربت مکانی
* اثرات یا نتیجہ
* تعدد
* حیثیت عرفی
* تنازع
* مقدار یا تعداد
* انوکھا پن

## مزید دیکھیے
* حالیہ واقعات
* خبری فیتہ
* موسمی سندیسا

واشنگٹن ڈی سی پوسٹ


زمرہ:خبریں
زمرہ:ابلاغیات
زمرہ:ریڈیائی اصطلاحات
زمرہ:ٹیلی ویژن اصطلاحات
زمرہ:انسانی ابلاغیات
ختم قرآن

اہلاسلام کی اصطلاح میں پورے قرآن کو تسلسل کے ساتھ شروع سے آخر تک پڑھنا۔ بعض اوقات چند لوگ ایک مجلس میں علاحدہ علاحدہ پارے پڑھ کر ایک یا زیادہ مرتبہ قرآن پاک ختم کرتے ہیں۔ جیسے قل کے موقع پر ہوتا ہے۔ 
بعض لوگ بطور وظیفہ سات دن یا چالیس دن میں قرآن ختم کرتے ہیں۔ رمضان میں تراویح میں پورا قرآن ختم کیا جاتا ہے۔ بعض مساجد میں ایک ہی رات میں قرآن ختم کرتے ہیں۔ اسےشبینہ کہتے ہیں۔

## حوالہ جات
ختنہ

تصغیر|400x400px|ختنہ

**ختنہ** مرد کے عضو تناسل کی سامنے کا کھال کاٹ دینا۔ قدیم زمانے سے ختنہ کی رسم مذہبی رسومات کا جزو رہی ہے۔ عہد قدیم کے مصر میں اس کا رواج تھا۔ پھر نبی ابراہیم نے اسے یہودیوں میں رائج کیا اور آج تک رائج ہے۔ مسیحیت میں اس کی ممانعت نہیں ہے بلکہ صرف یہ کہا گیا ہے کہ یہ ضروری نہیں ہے، چنانچہ قبطی اور حبشی مسیحیوں میں یہ اب بھی رائج ہے۔ دنیا کے ہر ملک میں کسی نہ کسی شکل میں اس کا رواج رہا ہے۔

یہودیوں اور قِبطی و حبشی مسیحیوں کی طرح مسلمانوں میں بھی ختنہ کروانا لازمی ہے۔ موجودہ دور میں لوگ حفظان صحت کے لیے ختنہ کرواتے ہیں۔ عورتوں کی ختنہ کا رواج افریقا اور جنوبی امریکا کے بعض قبائل اور مشرق قریب میں ہے۔

یہ سنت ابراہیمی اور شعائر اسلام میں سے ہے۔ اس میں بچے کے عضو تناسل کا زائد چمڑا کاٹا جاتا ہے۔
اسلام میں ختنہ کی عمر سات سال سے بارہ سال کی عمر تک ہے۔ بعض علما نے لکھا ہے کہ پیدائش کے ساتویں دن کے بعد ختنہ کرنا جائز ہے۔ اگر ایسا بوڑھا شخص مشرف باسلام ہو جس میں ختنہ کرانے کی طاقت نہیں تو اس کی حاجت نہیں ہے۔ بالغ شخص اگر اسلام قبول کرے تو اگر وہ خود اپنا ختنہ کرسکتا ہو تو فبہا ورنہ دوسرے سے کرانا صحیح نہیں ہے۔ اولاد کا ختنہ کرانا باپ کی ذمہ داری ہے۔ اگر وہ نہیں ہو تو اس کا وصی پھر اس کے بعد دادا اور اس کے وصی کا درجہ ہے۔ باقی دوسرے اقربا کا یہ کام نہیں سوائے اس کے کہ بچہ ان کی تربیت و عیال میں ہو۔

امام بخاری نے مسلمانوں کی خصوصیات اور علامات بیان کرتے ہوئے جہاں اور باتوں کا ذکر کیا ہے وہاں ختنہ کو بھی خصوصی علامت قرار دیا ہے۔ مگر دیگر ائمہ فقہ اس کو سنت نبوی اور سنت ابراہیمی کہتے ہیں۔ اس امر میں اختلاف ہے کہ ختنہ کب ہونا چاہیے۔ لیکن بچپن میں ہو جائے تو بہتر ہے۔

## مزید دیکھیے
* بریت میلاہ
* موہل
## حوالہ جات

ختنہ
زمرہ:بچوں کا استحصال
زمرہ:کاسمیٹک سرجری
زمرہ:مذہب اور بچے
زمرہ:مذہبی اصطلاحات
زمرہ:چھوٹے پیغام خانوں کا استعمال کرنے والے مضامین
زمرہ:نقائص حوالہ: او سی ایل سی
زمرہ:مذہبی پیشے
زمرہ:عضو تناسل
زمرہ:پلاسٹک سرجری
زمرہ:اسلامی ثقافت
زمرہ:یہودی قانون و رسومات
زمرہ:طبی اصطلاحات
زمرہ:بولیات
زمرہ:بشریات
زمرہ:یہودی شریعت
زمرہ:جنس
زمرہ:حفظان صحت
زمرہ:طبی پروسیجر
زمرہ:مذہبی اخلاقیات
خانہ بدوش

**خانہ بدوش** سے مراد وہ لوگ ہیں جو کسی ایک جگہ قیام نہیں کرتے بلکہ جابجا گھومتے پھرتے ہیں۔ دنیا میں ایک اندازے کے مطابق 3سے 4 کروڑ خانہ بدوش  افراد ہیں- بہت سی ثقافتیں روایتی طور پر خانہ بدوش رہی ہیں، لیکن روایتی خانہ بدوش رویہ، صنعتی ممالک میں اب نہ ہونے کے برابر ہیں- خانہ بدوش ثقافتوں کو اقتصادی مہارت کے مطابق تین اقسام میں بانٹا جاتا ہے؛ 
* گڈریا 
* شکاری-متلاشی 
* مشائی خانہ بدوش

یہ لوگ گلہ بانی، چھاج، ریوڑ، دستکاری و تجارت کرتے ہیں- صنعتی ممالک یا کافی غریب ممالک میں بھیک بھی مانگ لیتے ہیں۔ بعض قوموں کا پیشہ ناچ اور زرکاری ہے-

## مختلف خانہ بدوش قومیں
# بازیگروں کی عورتیں سوئیاں بیچ کر روزی کماتی ہیں۔ اور مرد جسمانی کرتب دکھاتے ہیں۔
# رومینی: یورپ میں جس خانہ پدوش قوم کو **[[رومینی|جپسی]]** کہتے ہیں وہ بھی برصغیر پاک و ہند کے بنجارے تھے جو وہاں پہنچے- ان لوگوں کے رنگ گندمی، بال اور آنکھیں سیاہ اور موتیوں کے سے چمکدار دانت ہوتے ہیں یہ لوگ چودھویں صدی میں یورپ میں داخل ہوئے اور سولھویں صدی میں فرانس اور انگلستان پہنچے۔ 
# بدو - عرب خانہ بدوش ہیں اور صحراؤں اور ریگستانوں میں زندگی بسر کرتے ہیں۔
# ہون - دریائے وولگا اور وسطی ایشیا کے لوگ۔

## نگار خانہ

File:Snake_charmer(js).jpg|
File:PazyrikHorseman.JPG|
Image:Schongauer.jpg|
File:Bedouinnasserwadirum.jpg|
File:Prokudin-Gorskii-18.jpg|
File:Mali1974-151 hg.jpg|
File:Перекочевка киргизов.jpg|
File:Giulio Rosati 5.jpg|
File:AtsinaMovingCamp.jpg|
File:COLLECTIE TROPENMUSEUM Woonschuit van een Oerang-Laoet familie Ka. Toengkal TMnr 10010488.jpg|
File:Bedouins - Tunisia - 1899.jpg|
File:Lambani_Women_closeup.jpg|
File:Raja Ravi Varma, Gypsies (1893).jpg|


زمرہ:خانہ بدوش
زمرہ:بشری شماریات
زمرہ:ثقافتی انسانیات
زمرہ:سادہ زندگی
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:نسلیت
زمرہ:گلہ بان
خان عبدالجبار خان

پاکستان کا سیاست دان۔ خان عبدالغفار خان کے بھائی۔پشاور کے مشن کالج میں تعلیم پائی۔ اعلی طبی تعلیم لنڈن میڈیکل اسکول میں حاصل کی۔ اس کے بعد ہندوستانی فوج میں ملازم ہوئے۔ ملازمت سے سبگدوش ہو کر میڈیکل پریکٹس شروع کی۔ 1930ء میں عملی سیاسیات میں حصہ لینا شروع کیا اور سات سال بعد صوبہ سرحد میں پہلی کانگرسی وزارت قائم کی۔ جب کانگرس نے وزارتوں سے الگ ہونے کا فیصلہ کیا تو مستعفی ہو گئے بعد ازاں صوبہ سرحد کی دوسری کانگرسی وزارت بنائی۔ قیام پاکستان کے بعد ان کی وزارت برطرف کر دی گئی اور ان کو ضلع ہزارہ میں نظر بند کر دیا گیا۔ چھ برس تک وہ اسی ضلع میں نظر بند رہے۔ 1954ء میں مرکزی کابینہ میں لے لیے گئے اور وزارت موصلات کا قلمدان ان کے سپرد ہوا۔ اکتوبر 55 میں انھیں مغربی پاکستان کا وزیر اعلیٰ نامزد کیا گیا۔ 1957ء میں ان کی وزارت برطرف کر دی گئی۔
## قتل
9مئی 1958ء کو میانوالی سے تعلق رکھنے والے عطا محمد نامی ایک سابق پٹواری نے انھیں لاہور میں ان کے سرکاری افسر بیٹے سعد اللہ خان کی سرکاری رہائش گاہ پر قتل کر دیا۔
## حوالہ جات

زمرہ:1882ء کی پیدائشیں
زمرہ:1958ء کی وفیات
زمرہ:ایڈورڈز کالج، پیشاور کے فضلا
زمرہ:بہرم خان خاندان
زمرہ:پاکستانی جمہوریت پسند
زمرہ:پاکستانی سیاست دان
زمرہ:پشتون شخصیات
زمرہ:خیبر پختونخوا کے سیاستدان
زمرہ:خیبر پختونخوا کے وزرائے اعلیٰ
زمرہ:لاہور میں مقتول شخصیات
زمرہ:مقتول پاکستانی سیاست دان
زمرہ:ہندوستان کی آزادی کے فعالیت پسند از پاکستان
زمرہ:ہندوستان کی مرکزی قانون ساز اسمبلی کے اراکین
زمرہ:ویکی ڈیٹا سے مختلف مختصر وضاحت
زمرہ:1883ء کی پیدائشیں
زمرہ:برطانوی پنجاب کے بھارتی آزادی کے فعالیت پسند
زمرہ:پاکستانی ارکان قومی اسمبلی 1955ء تا 1958ء
زمرہ:کارکنان تحریک پاکستان
زمرہ:پاکستان میں مقتول افراد
خچر

تصغیر|باربرداری کے لیے خچر کا استعمال
ایک جفاکش چوپایہ جو باربرداری کے کام آتا ہے۔مادہ گھوڑی اور نر گدھے کے اختلاط سے پیدا ہوتا ہے۔ باربرداری کے لیے زمانہ قدیم سے کام کر رہا ہے۔ فوجی ٹرک کی ایجاد سے قبل تک فوجوں میں خچر کو بڑی اہمیت حاصل تھی۔ پہلی جنگ عظیم میں خچر سے بہت سے کام لیے گئے۔ ان کی افزائش نسل کے لیے انگریزی دور میں ہندوستان میں خاص قسم کے فارم مقرر تھے۔ مزید برآں زمینداروں کو ان کی افزائش نسل کے لیے معربے دیے جاتے تھے۔ جنھیں گھوڑی پال مربعے کہتے تھے۔ یہ زمیندار حکومت کے لیے خچر مہیا کرتے تھے۔

## مزید دیکھیے

* ٹٹو

زمرہ:پالتو جانور
زمرہ:مال مویشی
زمرہ:ویکی ڈیٹا سے مختلف مختصر وضاحت
زمرہ:گھوڑے
زمرہ:گدھے
خراج

خراج :وہ وظیفہ جو مسلمان حاکم قابل زراعت خراجی زمین پر مقرر کر دیتا ہے۔ 
ساسانیوں کی سلطنت میں مزروعہ زمین کا جو لگان کاشتکاروں سے اجناس کی شکل میں وصول کیا جاتا تھا، اسے خراج کہتے تھے۔ حضرت عمر کے دور میں جب عراق و ایران فتح ہوئے تو آپ نے حکم دیا کہ کاشت کاروں کو ان کی زمینوں سے بے دخل نہ کیا جائے اور ان سے حسب سابق خراج وصول کیا جائے۔ حکام خراج کا اناج پورے گاؤں یا ضلع سے وصول کرتے تھے۔ پہلی صدی ہجری تک یہی طریقہ رائج رہا۔ مگر جب آہستہ آہستہ اس خطے کے سب لوگ مسلمان ہو گئے تو انھوں نے خراج دینا بند کر دیا۔ وہ بہ حیثیت مسلمان عشر یعنی پیداوار کا دسواں حصہ ادا کرتے تھے۔ بعد میں خراج فقط باجگزار بادشاہوں یا راجاؤں سے وصول کیا جانے لگا۔

## حوالہ جات

زمرہ:اسلام اور دیگر مذاہب
زمرہ:اسلامی اصطلاحات
زمرہ:شریعت
زمرہ:محصول بندی
زمرہ:مذہبی اصطلاحات
زمرہ:شریعت اسلامی میں عربی الفاظ اور جملے
زمرہ:ویکی ڈیٹا سے مطابقت رکھنے والی مختصر تفصیل
زمرہ:سلطنت عثمانیہ میں مسیحیت
زمرہ:زکوٰۃ
خراسان

صوبہ خراسان رضوی ایران کاایک اہم اور قدیم صوبہ ہے دراصل یہ خور+آسان یعنی مشرق ہے

## جغرافیہ
قدیم خراسان میں ایران ،افغانستان ،پاکستان اور ترکمانستان کا علاقہ شامل تھا۔ خراسان مشرق میں کشمیر تک پھیلا ہوا تھا اور اس کی شمالی سرحد دریائے جیحوں اور خوارزم تھے۔ عباسی خلیفہ مامون الرشید کے زمانے میں کچھ عرصہ طوس (مشھد) عباسی خلافت کا دار الحکومت رہا مختلف ادوار میں طوس ،نیشاپور، مرو، ہرات اور بلخ اس کے دارالحکومت رہے۔ آج کل اس کا صدر مقام مشہد ہے۔ جبکہ مشرقی خراسان مع ہرات شہر افغانستان کی حددو میں شامل ہے۔ اس کے مشرق میں ہندوستان شمال میں روس جنوب میں ملتان اور سیستان اور مغرب میں اصفہان اور جرجان واقع ہیں۔

## تاریخ
86ھ ہجری میں اسلام کے مشہور جرنیل قتیبہ بن مسلم نے خراسان کو اسلامی حکومت میں داخل کیا۔ بعد کی اسلامی تاریخ میں اس کو بڑی اہمیت حاصل رہی۔ ساتویں صدی میں ابومسلم خراسانی نے یہیں سے بنو امیہ کے خلاف اپنی مہم کا آغاز کیا تھا۔ اس میں دریائےسمبارا،اترک،گرگان،کشف رود اورہری رود ہیں ۔

## وسائل و ذرائع
اس کے شمال میں پہاڑ ہیں۔ کوہ البرز کی وادیوں میں اناج، تمباکو اور جڑی بوٹیاں بوئی جاتی ہیں۔ سونے اور چاندی کی کانیں بھی ہیں۔

## حوالہ جات


زمرہ:ازبکستان کے صوبے
زمرہ:افغانستان کے تاریخی خطے
زمرہ:افغانستان کے خطے
زمرہ:ایران کے تاریخی خطے
زمرہ:ایران کے خطے
زمرہ:ایرانی سطح مرتفع
زمرہ:ایرانی ممالک اور سرزمینیں
زمرہ:تاجکستان کے صوبے
زمرہ:تاریخ ازبکستان
زمرہ:تاریخ تاجکستان
زمرہ:تاریخ ترکمانستان
زمرہ:تاریخ صوبہ بلخ
زمرہ:تاریخ فارس
زمرہ:تاریخ مغربی ایشیا
زمرہ:تاریخ نیشاپور
زمرہ:تاریخ وسطی ایشیا
زمرہ:تاریخ ہرات
زمرہ:تاریخی خطے
زمرہ:ترکمانستان کے صوبے
زمرہ:جغرافیہ مغربی ایشیا
زمرہ:جغرافیہ وسطی ایشیا
زمرہ:خراسان کی شخصیات
زمرہ:مقالے جن میں فارسی زبان کا متن ہے
زمرہ:تاریخ خراسان
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
خدیو

تصغیر|محمد علی پاشا، پہلے خدیو مصر

سلطنت عثمانیہ کے دور میں مصر و سودان کے کے آخری شاہی خاندان آل محمد علی میں حکمران اعلی کا لقب۔ ابتدا میں یہ حاکم ترکی سے مقرر ہو کر آتے تھے لیکن محمد علی پاشا کے بعد اس کے پوتے اسماعیل پاشا نے خلیفہ سے سے مصر کی صوبہ داری کے موروثی حق کا سمجھوتہ کر لیا یوں خدیو مصر کا عہدہ آل محمد علی کے حق میں چلا گیا۔ 

پہلی جنگ عظیم سے قبل ہی مصر پر سلطنت عثمانیہ کی گرفت بہت کمزور ہو چکی تھی۔ محمد علی کے دور میں جدیدیت کی روش پر اندھا دھند عمل کرنے سے مصر کا دیوالیہ نکل گیا اور یوں برطانیہ کو مصر پر قبضے کا موقع ملا۔ یوں سلطنت عثمانیہ اور مصر کے درمیان تعلق صرف سالانہ خراج کی حد تک رہ گیا۔ پہلی جنگ عظیم کے خاتمے کے بعد انگریزوں نے سلطنت عثمانیہ کے حصے بخرے کر دیے اور مصر میں شاہ فواد اول کو بادشاہ مقرر کیا۔ 1952ء میں فواد کے بیٹے شاہ فاروق اول کو عوام نے ملک بدر کر کے آزاد جمہوری حکومت قائم کی۔ اس جمہوریہ کے پہلے صدر جنرل نجیب تھے۔

زمرہ:آل محمد علی
زمرہ:القاب
زمرہ:تاریخ مصر
زمرہ:حکومت سلطنت عثمانیہ
زمرہ:پورپی اشرافیہ
زمرہ:قومی یا نسلی رہنماؤں کے القاب
زمرہ:مصری شاہی القاب
زمرہ:مصری فرماں روا
زمرہ:عثمانی القاب
زمرہ:اشرافیہ کے القاب
زمرہ:1867ء کی تاسیسات
زمرہ:1914ء کی تحلیلات
زمرہ:مصر میں انیسویں صدی کی تاسیسات
زمرہ:وائسرائے
خذلان

جبر و قدر کا اسلامی فلسفہ جس کی بنیاد سورۃ آل عمران کی اس آیت پر ہے۔ ’’اگر خدا تمھاری مدد چھوڑ دے تو اس کے بعد تمھاری کون مدد کر سکتا ہے۔‘‘ اس آیت کی بنا پر علما کی دو جماعتیں ہوگئیں۔ ایک جماعت انسان کو مجبور محض مانتی ہے۔ اور دوسری مختار۔ امام رازی نے یہ نتیجہ نکالا ہے کہ مومن خدا کی مدد ہی سے مومن بنتا ہے۔ اسی طرح فاسق بھی خدا ہی کے حکم سے فاسق بنتا ہے۔ جب اللہ کسی کی مدد چھوڑ دیتا ہے تو اس پرحرص و ہوا کا غلبہ ہوجاتا ہے اور وہ گمراہ ہوجاتا ہے۔ اس کے برعکس اگر اللہ کی توفیق شامل حال ہو تو انسان نیک کام کرتا ہے۔

## حوالہ جات

زمرہ:مذہبی اصطلاحات